[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 24.11.2006

KOM(2006) 719 endelig

Forslag til

RÅDETS FORORDNING

om ændring af bilag III til forordning (EF) nr. 1083/2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999

(forelagt af Kommissionen)

BEGRUNDELSE

1. baggrunden for forslaget

Begrundelse og målsætninger for forslaget

På baggrund af Bulgariens og Rumæniens planlagte tiltrædelse af Den Europæiske Union den 1. januar 2007 bør EU-retten vedrørende samhørighedspolitikken, herunder især Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999[1], tilpasses med henblik på at sikre, at den omfatter Bulgarien og Rumænien fra datoen for disse staters tiltrædelse af Den Europæiske Union.

Der er med henblik på erstatning af bilag III til forordning (EF) nr. 1083/2006 udarbejdet et forslag til forordning om lofterne for medfinansieringssatser. I det ændrede bilag III er Rumænien og Bulgarien omfattet af listen over lande i første række af tabellen i bilaget, hvor de lande, der er berettiget til den højeste medfinansieringssats under Den Europæiske Fond for Regionaludvikling, Den Europæiske Socialfond og Samhørighedsfonden, er anført.

Generel baggrund

I overensstemmelse med artikel 4, stk. 3, i traktaten om Republikken Bulgariens og Rumæniens tiltrædelse af Den Europæiske Union kan Den Europæiske Unions institutioner forud for tiltrædelsen vedtage tilpasninger af de af institutionernes retsakter, der som følge af tiltrædelsen bør tilpasses.

Gældende bestemmelser på det område, som forslaget vedrører

Forslaget ændrer Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999.

Overensstemmelse med Den Europæiske Unions andre politikker og mål

I forslaget fastsættes tekniske tilpasninger af eksisterende EU-ret i overensstemmelse med forpligtelsen om EU-medlemskab for Bulgarien og Rumænien.

2. Høring af interesserede parter og KONSEKVENSANALYSE

Høring af interesserede parter

Høringen af interesserede parter er ikke skønnet nødvendig.

Indhentning og anvendelse af ekspertise

Der har ikke været behov for ekstern ekspertise.

Konsekvensanalyse

Der er ikke foretaget nogen konsekvensanalyse.

3. Forslagets retlige elementer

Resumé af den foreslåede foranstaltning

Den foreslåede forordning skal erstatte bilag III til Rådets forordning (EF) nr. 1083/2006 vedrørende lofter for medfinansieringssatser med henblik på at inkludere Rumænien og Bulgarien blandt de lande, der er berettigede til samfinansiering under Den Europæiske Fond for Regionaludvikling, Den Europæiske Socialfond og Samhørighedsfonden.

Retsgrundlag

Det benyttede retsgrundlag er traktaten om Republikken Bulgariens og Rumæniens tiltrædelse[2], særlig artikel 4, stk. 3. Som retsgrundlag benyttes også Akt om Republikken Bulgariens og Rumæniens tiltrædelsesvilkår[3], særlig artikel 56.

Subsidiaritetsprincippet

Overvejelserne vedrørende anvendelsen af subsidiaritetsprincippet indgår allerede i Rådets forordning (EF) 1083/2006 som oprindelig vedtaget. Dette forslag vil ikke have yderligere indvirkning på anvendelsen af subsidiaritetsprincippet.

Proportionalitetsprincippet

Overvejelserne vedrørende anvendelsen af proportionalitetsprincippet indgår allerede i Rådets forordning (EF) 1083/2006 som oprindelig vedtaget. Dette forslag vil ikke have yderligere indvirkning på anvendelsen af proportionalitetsprincippet.

Valg af instrumenter

Foreslåede instrumenter: Forslaget ændrer en eksisterende forordning og bør derfor også antage form af en forordning.

4. BUDGETMÆSSIGE VIRKNINGER

Dette forslag har ingen budgetmæssige virkninger, idet den årlige fordeling af forpligtelsesbevillingerne, som fremgår af bilag I til Rådets forordning (EF) 1083/2006, allerede omfatter bevillingerne vedrørende Rumænien og Bulgarien i overensstemmelse med de finansielle overslag.

Forslag til

RÅDETS FORORDNING

om ændring af bilag III til forordning (EF) nr. 1083/2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999

RÅDET FOR DEN EUROPÆISKE UNION HAR —

under henvisning til traktaten om Republikken Bulgariens og Rumæniens tiltrædelse[4], særlig artikel 4, stk. 3,

under henvisning til Akt om Republikken Bulgariens og Rumæniens tiltrædelsesvilkår[5], særlig artikel 56, stk. 3,

under henvisning til forslag fra Kommissionen, og

ud fra følgende betragtninger:

(1) I henhold til artikel 56 i tiltrædelsesakten gælder det for retsakter, der fortsat er gældende efter den 1. januar 2007, og som kræver tilpasning på grund af tiltrædelsen, og for hvilke de nødvendige tilpasninger ikke er fastsat ved tiltrædelsesakten eller dennes bilag, at de fornødne retsakter skal vedtages af Rådet, medmindre den oprindelige retsakt er vedtaget af Kommissionen.

(2) Rådets forordning (EF) nr. 1083/2006[6] fastsætter de generelle bestemmelser for bistand ydet af Den Europæiske Fond for Regionaludvikling, Den Europæiske Socialfond og Samhørighedsfonden. I henhold til artikel 53 fastsættes i bilag III til denne forordning lofterne for medfinansieringssatserne for de operationelle programmer efter medlemsstat og mål på grundlag af objektive kriterier. Bilag III til forordning (EF) nr. 1083/2006 bør tilpasses med henblik på Bulgariens og Rumæniens tiltrædelse af Den Europæiske Union.

(3) Det er nødvendigt at sikre, at alle tekniske tilpasninger af lovgivningen om strukturfondene og Samhørighedsfonden vedtages så snart som muligt med henblik på at gøre det muligt for Bulgarien og Rumænien at fremlægge programmeringsdokumenter fra datoen for deres tiltrædelse af Den Europæiske Union.

(4) Forordning (EF) nr. 1083/2006 bør derfor ændres i overensstemmelse hermed -

.

UDSTEDT FØLGENDE FORORDNING:

Artikel 1

Bilag III til forordning (EF) nr. 1083/2006 erstattes af teksten i bilaget til nærværende forordning.

Artikel 2

Denne forordning træder alene i kraft under forudsætning af og i givet fald på datoen for ikrafttrædelsen af traktaten om Bulgariens og Rumæniens tiltrædelse af Den Europæiske Union.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

BILAG

"BILAG III

Lofter for medfinansieringssatser

(jf. artikel 53)

Kriterier | Medlemsstat | EFRU og ESF Andel af støtteberettigede udgifter | Samhørighedsfonden Andel af støtteberettigede udgifter |

1) Medlemsstater, hvis BNP pr. indbygger for perioden 2001-2003 var mindre end 85 % af gennemsnittet for EU-25 i samme periode | Bulgarien, Den Tjekkiske Republik, Estland, Grækenland, Cypern, Letland, Litauen, Ungarn, Malta, Polen, Portugal, Rumænien, Slovenien, Slovakiet | 85 % for konvergensmålet og målet om regional konkurrenceevne og beskæftigelse | 85% |

2) Andre end de under 1) omhandlede medlemsstater, der kan modtage overgangsstøtte fra Samhørighedsfonden fra den 1. januar 2007 | Spanien | 80 % for konvergensmålet og indfasningsregionerne under målet om regional konkurrenceevne og beskæftigelse 50 % for målet om regional konkurrenceevne og beskæftigelse uden for indfasningsregionerne | 85% |

3) Andre end de i 1) og 2) omhandlede medlemsstater | Belgien, Danmark, Tyskland, Frankrig, Irland, Italien, Luxembourg, Nederlandene, Østrig, Finland, Sverige og Det Forenede Kongerige | 75% for konvergensmålet | - |

4) Andre end de i 1) og 2) omhandlede medlemsstater | Belgien, Danmark, Tyskland, Frankrig, Irland, Italien, Luxembourg, Nederlandene, Østrig, Finland, Sverige og Det Forenede Kongerige | 50 % for målet om regional konkurrenceevne og beskæftigelse | - |

5) Regioner i den yderste periferi som omhandlet i traktatens artikel 299, stk. 2, der modtager den yderligere tildeling til disse regioner, jf. punkt 20 i bilag II | Spanien, Frankrig og Portugal | 50% | - |

6) Regioner i den yderste periferi som omhandlet i traktatens artikel 299, stk. 2, | Spanien, Frankrig og Portugal | 85 % for konvergensmålet og målet om regional konkurrenceevne og beskæftigelse | - |

"[pic][pic][pic]

[1] EUT L 210 af 31.7.2006, s. 25.

[2] EUT L 157 af 21.6.2005, s. 11.

[3] EUT L 157 af 21.6.2005, s. 203.

[4] EUT L 157 af 21.6.2005, s. 11.

[5] EUT L 157 af 21.6.2005, s. 203.

[6] EUT L 210 af 31.7.2006, s. 25.